ট্রান্সমিটার
যেহেতু এগুলা দূর্বল তরঙ্গদৈর্ঘ উৎপন্ন এবং নির্গত করত তাই এগুলোতে শব্দ এবং অবান্চিত নয়েজও থাকত অনেক বেশি। নয়েজের ব্যপারটা বুঝিয়ে বলছি, একটি বিস্তৃত বেতার বর্নালীতে সিগনালটি ছড়িয়ে পড়ত এবং অন্য ট্রান্সমিটারকেও তাদের সংকেত আদান-প্রদানে বাধা দিত। ১৯২০ সালের দিকে দুটি ট্রান্সমিটার পদ্ধতি বাজারে চলে এল। একটির নাম আলেক্সেন্ডারসন অল্টারনেটর এবং আরেকটির নাম পওলসন আর্কট্রান্সমিটার, দুটোই ছিল প্রথম যুগের কন্টিনিউয়াস ওয়েভ (সিডব্লিউ) ট্রান্সমিটার।
স্যাটেলাইট বেতার
সিরিয়াস স্যাটেলাইট রেডিও তৈরি করেছিলেন মার্টিন রুথবেট (Martine Rothblatt), ডেভিড মারগোসলে (David Margolese) এবং রবার্ট ব্রিস্কম্যান (Robert Briskman) মিলে। ১৯৯০ সালের জুন মাসে রুথবেটের শেল কোম্পানী স্যাটেলাইট সিডি রেডিও, ইনকরপোরেশন, ফেডারেল কমিউনিকেশন্স কমিশন (Federal Communications Commission -FCC) এর কাছে আবেদন করে স্যাটেলাইটের একটি নতুন তরঙ্গদৈর্ঘ্য প্রদানের জন্য যাতে করে ডিজিটাল অডিও সম্প্রচার বাসাবাড়ি ও গাড়িতে পৌছানো যায়। কোম্পানিটি ব্যবহারের জন্য এস-ব্যান্ডের (S-band) তরঙ্গদৈর্ঘ্য চিন্নিত করে ও তা দেবার জন্য ফেডারেল কমিউনিকেশন্স কমিশন এর কাছে অনুরোধ জানায়, পরবর্তীতে ফেডারেল কমিউনিকেশন্স কমিশন 'ডিজিটাল অডিও সম্প্রচারের' জন্য এর অনুমতি প্রদান করে। ন্যাশনাল অ্যাসোসিয়েশন অব ব্রডকাস্টার্স (National Association of Broadcasters) এই বিষয়ের বিরোধিতা করে বলে যে স্যাটেলাইট বেতার চালু হলে আঞ্চলিক বেতারের জন্য তা ক্ষতিকারক হবে।